STEC สะท้อนความกังวลรถไฟทางคู่ล่าช้าแล้ว ซื้อเป้า 29.5 บ.
STEC สะท้อนความกังวลรถไฟทางคู่ล่าช้าแล้ว ซื้อเป้า 29.5 บ.
30 มี.ค. 2560

บล.กสิกรไทย ระบุในบทวิเคราะห์วันนี้ (30 มี.ค.) คงคำแนะนำ “ซื้อ” บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC ด้วยราคาเป้าหมายที่ 29.50 บาท อิงวิธีรวมส่วนธุรกิจ (SOTP) โดยยังคาดว่า STEC จะรายงานการเติบโตด้านกำไรปกติที่แข็งแกร่งในระดับ 25.3% ในช่วงปี 2560 และ 50% ในปี 2561
ทั้งนี้เชื่อว่าราคาหุ้น STEC ที่ปรับลดลง 11.4% ในช่วง 1 เดือนที่ผ่านมาได้สะท้อนความกังวลต่อการล่าช้าของโครงการรถไฟทางคู่ไปแล้ว ขณะที่เริ่มมีความชัดเจนมากขึ้นในแง่ของกำหนดการประมูลใหม่ ซึ่งมองเป็นโอกาสในการเข้าซื้อที่ดี ขณะที่ยังคงคาดว่าการลงทุนของโครงการภาครัฐไหลเข้าสู่ตลาดอย่างต่อเนื่อง นอกจากนี้ส่วนแบ่งกำไรจากการลงทุนล่าสุดของบริษัทในโครงการโครงสร้างพื้นฐานจำนวนมาก ก็จะเป็นกันชนต่อกำไรในระยะกลางได้